Χάραλντ Χορφάγκρε

Ενοποίηση και δημιουργία του βασιλείου της Νορβηγίας

Η ενοποίηση της Νορβηγίας ήταν ο πρωταρχικός του στόχος, ξεκινά με την πρόταση γάμου του στην Γίδα κόρη του βασιλιά του Χόρνταλαντ αλλά η ίδια αρνήθηκε να το κάνει πριν γίνει βασιλιάς όλων των Νορβηγών. Ο ίδιος ύστερα από το γεγονός αυτό αρνήθηκε να κόψει ή να χτενίσει τα μαλλιά του μέχρι να γίνει βασιλιάς όλων των Νορβηγών για 10 χρόνια μέχρι να εδραιωθεί στην εξουσία, στην συνέχεια άλλαξε το προσωνύμιο του αφού μέχρι τότε ήταν γνωστός σαν "μακρυκόμης".
Ο Χάραλντ ξεκίνησε μια σειρά από κατακτήσεις (866) σε όλα τα μικρά βασίλεια τα οποία αποτελούσαν εκείνη την εποχή την Νορβηγία μαζί με την Βαρμλάνδη στην Σουηδία η οποία είχε δώσει όρκο υποταγής στον ημιμυθικό Σουηδό βασιλιά Έρικ Έιμουνδσον, μετά από μια νίκη κοντά στο Σταβάνγκερ ανακηρύχτηκε βασιλιάς σε ολόκληρη την χώρα. Το βασίλειο του ωστόσο βρισκόταν υπό απειλή από έναν μεγάλο αριθμό αντιπάλων του οι οποίοι είχαν καταφύγει στην Ισλανδία, στις Ορκάδες, στις Σέτλαντ, στις Εβρίδες και στις Φερόες. Πολλοί πλούσιοι οπλαρχηγοί οι οποίοι αποτελούσαν απειλή για τον Χάραλντ αναγκάστηκαν να εγκαταλείψουν την χώρα. Τελικά ο Χάραλντ αναγκάστηκε να πραγματοποιήσει εκστρατεία στην Σκωτία για να καθαρίσει τα γειτονικά νησιά από πειρατές που κατοικούσαν εκεί.
Οι πρώτες πηγές τον 12ο αιώνα αναφέρουν ότι η Ισλανδία κατοικήθηκε για πρώτη φορά την εποχή του Χάραλντ Χορφάγκρε από πρώην μεγάλους Νορβηγούς γαιοκτήμονες οι οποίοι αντιτάχθηκαν στην ψηλή φορολογία της γης τους. Υπάρχουν πολλές πληροφορίες και θρύλοι σχετικά με τον ίδιο και την εποχή του, σύμφωνα με έναν από αυτούς γραμμένο από τον Σνόρρι Στούρλουσον ο οπλαρχηγός Ακί κλήθηκε να επισκεφτεί τόσο τον ίδιο τον Νορβηγό βασιλιά Χάραλντ όπως επίσης και τον Σουηδό βασιλιά Έρικ. Ο Ακί ενθουσιάστηκε με τα πλούτη, την νεότητα και την δόξα και την δόξα του Χάραλντ Χορφάγκρε σε αντίθεση με τον Έρικ Έιμουνδσον που τον βρήκε παρηκμασμένο, ο Σουηδός βασιλιάς προσβλήθηκε τόσο πολύ που σκότωσε τον Ακί.

Κληρονόμοι

Σύμφωνα με τις πηγές των Σάγκας τα τελευταία χρόνια της βασιλείας του Χάραλντ παρατηρείται σκληρή διαμάχη ανάμεσα στους γιους του, ο αριθμός των γιων του σύμφωνα με τα Σάγκας διαφέρει σημαντικά από 11 μέχρι 20. Οι 12 από τους γιους του ονομάστηκαν βασιλείς αλλά μόνο οι δυο από αυτούς κυβέρνησαν ολόκληρη την χώρα, τους έδωσε τίτλους και εδάφη ώστε να κυβερνήσουν σαν αντιπρόσωποι του. Όταν έφτασε σε μεγάλη ηλικία έδειξε μεγάλη αδυναμία στον γιο του Έρικ τον οποίο όταν έφτασε σε ηλικία 80 ετών του παρέδωσε σχεδόν ολόκληρη την εξουσία στο βασίλειο. Ο Χάραλντ Χορφάγκρε πέθανε περίπου τρια χρόνια αργότερα (933) λόγω προχωρημένου γήρατος, η κηδεία του έγινε σε μια εκκλησία στο Χαουγκεσούντ η οποία ήταν ο τόπος ταφής των πρώτων Νορβηγών βασιλέων. Ένα μνημείο ανεγέρθη στο Σταβάνγκερ για να τιμήσει τον Χάραλντ και την μάχη που έδωσε στην συγκεκριμένη τοποθεσία ώστε να μπορεσει να κατακτήσει ολόκληρη την Νορβηγία (872).
Τα Σάγκας ανεβάζουν τους γιους του ανάμεσα σε 11 - 20, από αυτούς τους 8 αδελφούς του θα συναντήσει ο γιος του Χάακον στην κάθοδο του στην Βαλχάλλα αλλά μόνο τα 5 ονόματα από τους αδελφούς του εμφανίζονται στα Σκανδιναβικά ποιήματα.
Μερικά ακόμα ονόματα γιων του Χάραλντ Χορφάγκρε ήταν : Ο Γκούττορμ Χάραλντσον, ο Χάλφνταν Χάραλντσον ο μελανός, ο Μπζόρν Φαρμάν, ο Όλαφ Χάραλντσον Γκέιρστανταλφ και ο Χάλφνταν Λόνγκ-Λεν.